OpenLLM-France/wikimedia huggingface dataset:
# Zubieta (argipena)

Zubieta euskarazko toki izena eta abizena da.

## Toki izena

Euskal Herrian, herri edo auzo hauen izena da:
* Zubieta: Nafarroa Garaiko herria.
* Zubieta: Gipuzkoako Donostia eta Usurbilgo auzoa.
* Zubieta: Erreala entrenatu ohi den lekua.
* Zubieta: Bizkaiko Lemoako auzoa.
* Zubieta: Bizkaiko Gordexolako auzoa.
* Zubieta: Bizkaiko Ispaster herriko jauregia.

## Abizena

* Angel Zubieta (Galdakao, 1918ko uztailaren 17a -1985eko urriaren 28a): futbolaria eta futboleko entrenatzailea.
* Aitor Zubieta (Etxarri-Aranatz , Nafarroa, 1984ko martxoaren 29a): esku huskako pilotaria.
* Joxe Juan Zubieta (Lesaka, Nafarroa, 1975): bertsolaria
* Xabier Zubieta (Bera , Nafarroa - Taillon mendia, Frantzia , 2007ko urtarrilaren 13a): alpinista.
# Zubieta jauregia

Zubieta jauregia Ispasterren (Lea-Artibai, Bizkaia) kokaturiko eraikina da. Arropain auzoan dago, Lea ibaiaren paduretan eta Lekeitiotik oso hurbil. XVIII. mendean eraiki zen, aurretik orube berean zegoen Adan de Yarza sendiaren dorretxea ordezkatuz. 1984. urtean Bizkaiko Kultura Ondasun izendatua izan zen. Jauregiaren zalditegia izan zen eraikinean hotel bat ireki da.

## Historia

Zubieta jauregia dagoen orubea antzinatik Adan de Yarza (Adan de Iartza egungo euskal grafian) familiaren jabetza da. Familia honek leinu gerratan parte hartu zuen, gehienetan oinaztarren bandoan. Jauregia eraiki aurretik sendi honen dorretxe bat zegoen bertan.
XVIII. mendearen hasieran Jacinta Adan de Yarza Miguel Velez de Larrearekin ezkondu zenean, honek Zubieta jauregia eraikitzea agindu zuen. 1716an hasi zen eraikitzen Churrigueresco delako estiloa jarraituz. Eraikinaren planoak Madrilen egin zirela jakina da baina diseinatzailearen izena ezezaguna da; ez ordea eraikuntza zuzendu zutenenak: Domingo de Abaria eta Martin de Malaxbeitiak hargintza eta hozka, Antonio eta Gaspar de Amezuak burdin-hesia eta Andres de Monasteriok horma-hobia. Aurrealde nagusiaren eraikuntza Martin de Zaldua harginak burutu zuen, zenbaiten ustez jauregiaren arkitekto nagusia.
1850 aldera, Karlos Adan de Iartzak (1812-1863) intsinis pinuaren aleak landatu zituen Ispasterko (Bizkaia) Zubieta jauregiko lorategietan. 1870etik aurrera, haren seme Mario Adan de Iartzak (1846-1920), pinuaren hazkundea ikusita, Bizkaiko hainbat menditan landatu zuen.
María de las Nieves Adan de Yarza Torre Lekerika etxeko alaba Jose Maria Solano Eulate naturalistarekin ezkonduz geroztik, bertako oinordekoek Solano abizena eta "Laguntzaren Markes" noblezia titulua daramatzate; gaur egun, familiak antzinako zalditegia hotel bezala ustiatzen du, eta jauregia ospakizun handietarako alokatzen da.

## Deskribapena

Barne-patio baten inguruan egituratzen diren bi solairutako lau moduluk osatzen dute eraikina, Barroko dekoratibo estiloa bereganatzen duena, biak ala biak Bizkaiko arkitekturan ezaugarri ezohikoak. Aurrealde nagusia da elementurik nabarmenena, atal zentralak eta alboetan bi dorre bikik osatzen dutena. Atal zentrala ia karratua da eta San Migelen harrizko irudi bat daukan horma-hobi batek koroatzen du.

## Erreferentziak

* ↑ Palacio de Zubieta: Historia(Gaztelaniaz)
* ↑ Palacio de Zubieta (Ispaster), Jose Angel Barrio Loza(Gaztelaniaz)
* ↑ Los Adán de Yarza y Zubieta(Gaztelaniaz)
* ↑ Alejandro Cantero: «Intsisnis pinuaren etorkizuna Euskadin», Sustrai, 102. zenbakia, 2014.
* ↑ (Gaztelaniaz) «Historia * Palacio de Zubieta» Palacio de Zubieta (Noiz kontsultatua: 2022-05-22).
* ↑ Ondare kulturala:Zubieta jauregia
* ↑ VELILLA IRIONDO, Jaione. (1994). Palacio de Zubieta. Eusko Ikaskuntza.

## Kanpo estekak

* Zubieta jauregiaren argazkiak.
* Datuak: Q25476254
* Multimedia: Zubieta Palace / Q25476254
# Zubietako Batzarra

Zubietako Batzarra 1813an Gipuzkoako Zubieta herrian, Donostiako aldirietan, irailean egin zen biltzar historikoa izan zen, non Donostiako jauntxoek, Donostiako Setioaren eta erreketaren jarraian, hiriaren berreraikitzeko asmoak abiatu zituzten. Erreketa 1813ko abuztuaren 31n izan zelarik, irailaren 8an eta 9an izan zen Zubietako Batzarra, hiru junta edo bilkuratatan zehaztua, gaztelerazko aktetan jaso zenez.
Batzarra Aizpurua baserrian egin zen, eta bertaratuek hiru juntatako aktak jaso zituzten, bata irailaren 8koa, eta beste biak biharamunekoak, goizeko eta arratsaldeko saioetakoak.

## Oroigarriak

1913an Donostian eraikin zen Mendeurreneko Monumentuaren motibo nagusietako bat Zubietako Batzarra izan zen, friso batean Zubieta zioen eskultura multzo batek adierazia. 1924an eraitsi zen monumentua, baina parte batzuk eta Zubieta frisoa Ateak eskulturan daude 21. mendean, Donostiako biribilgune batean. San Telmo museoan (Donostia) Batzarra irudikatzen duen 1913ko margolan anonimo bat ere gordetzen da, eta aktak sinatzeko erabili zen tintontzia ere bai.
1879tik Polloeko hilerrian (Donostia) monumentu bat dago Batzarreko partaide batzuk abizenez omentzen dituena.

## Iruditegia

* Aizpurua etxea 21. mendean.
* Akten faksimila.
* Oroigarria Polloen, partaide batzuen deiturekin.
* Desagertutako Mendeurreneko Monumentua, eskubian Zubietako multzoa.
* 1913ko margolan anonimoa (San Telmo Museoa).

## Erreferentziak

* 1 2 «05. Zubietako batzordeari monumentua - 1813 - Polloe - Ataria» Polloe (Noiz kontsultatua: 2024-07-24).
* ↑ (Gaztelaniaz) Gipuzkoako Foru Aldundia, GFA. Memorables Actas de Zubieta. (Noiz kontsultatua: 2024-07-24).
* ↑ (Gaztelaniaz) San Telmo Museoa, Museotik. (2023-12-28). «La sesión de Zubieta» museotik.euskadi.eus (Noiz kontsultatua: 2024-07-24).

## Kanpo estekak

* Datuak: Q127765130
* Multimedia: Zubietako Batzarra (1813) / Q127765130
# Zertaz ari garen maitasunaz ari garenean

Zertaz ari garen maitasunaz ari garenean (What We Talk About When We Talk About Love, ingelesez) Raymond Carver idazle estatubatuarrak idatzitako narrazio bilduma bat da, baita bilduma horretako narrazio bat ere. 1981ean argitaratu zen liburua. Euskarara Koro Navarrok ekarri zuen 2003an.

## Osagarriak

Bere aurreko ipuin-bilduma bezala, lan hau fikzio minimalistaren baitan kokatzen da, baita «errealismo zikinaren» mugimenduaren barruan ere.
Koro Navarroren itzulpenaren erreseina aritarartuan, Javier Rojok azpimarratu zuen pertsonen arteko harremanen inguruan biltzen direla Carverren istorioa, "batez ere harreman horiek apurtzear dauden momentuan. Ia oharkabean, edozein erretorikari muzin eginez, eguneroko bizitzaren tragedia erakusten zaigu, eta egunerokoa izanik, edozein pertsona arrunti gertatzen zaionez, epikarik eta handitasunik gabeko tragedia da erakusten zaiguna."
Bildumak honako narrazio hauek ditu:
* Zergatik ez duzue dantzan egiten?
* Ikusgailua
* Kafe jauna eta Konponketa jauna
* Belvedere
* Gauzarik txikienak ere ikus nitzakeen
* Zorroak
* Bainua
* Esan andreei kalera goazela
* Hainbeste ur etxetik hain gertu
* Gure aita hil zuen hirugarren gauza
* Hizketaldi serio bat
* Lasaitasuna
* Popular Mechanics
* Erantsita zeukan guztia
* Zertaz ari garen maitasunaz ari garenean
* Beste gauza bat

## Erreferentziak

* ↑ «Books of The Times» archive.nytimes.com (Noiz kontsultatua: 2022-01-01).
* ↑ www.euskara.euskadi.eus (Noiz kontsultatua: 2022-01-01).
* ↑ (Ingelesez) WHAT WE TALK ABOUT WHEN WE TALK ABOUT LOVE | Kirkus Reviews. (Noiz kontsultatua: 2022-01-01).
* ↑ kritiken hemeroteka » Zertaz ari gara Carver aipatzean?. (Noiz kontsultatua: 2022-01-01).
* ↑ Rojo, Javier. (2003-08-13). kritiken hemeroteka » Carver-en istorioak. El Correo (Noiz kontsultatua: 2023-04-02).

## Kanpo estekak

* Datuak: Q3756652
# Zerrenthin

Zerrenthin Alemaniako udalerri bat da, Mecklenburg-Aurrepomerania estatuan. Azken zentsuaren arabera 475 biztanle zituen, 14,42 kilometro koadroko azaleran..

## Kanpo estekak

* Datuak: Q192007
* Multimedia: Zerrenthin / Q192007
# Zeru

    Artikulu hau Lurraren eguratsari buruzkoa da; erlijiozko kontzeptua gaitzat duena beste hau da: «Zeru (erlijioa)»
Zerua, ortzia edo ostaldea izarrak mugitzen diren espaziotzat definitzen da askotan, eta, ikusizko efektuarengatik, Lurra inguratzen duela dirudi. Astronomian, zerua zeru-esferaren sinonimotzat hartzen da: argizagiak proiektatuak ikusten diren azal birtuala. Zeru esfera konstelazio izenekoetan banatzen da.

## Egunez

Egunez, zerua urdin ikusten dugu, hau horrela da argiaren desbiderapenarengatik, morea eta urdina adibidez, maximoa denean, desbiderapen honek argia partikulaz partikula errebotatzea eragiten du, eta horrela euri fin baten moduan ikustea eragiten du, eta hortaz, erradiazioa gehiago agertzea.

## Gauez

Gauean zerua oso iluna ikusten dugu, beltza ikusten dugula esan daiteke. Hau horrela da argi gutxi heltzen delako, eta hortaz argia ilargiak bakarrik islatzen du, eta izarrek argiaren zati txiki bat islatzen dute, beraz ilargia eta izarrak bakarrik ikusten ditugu zeruan gauez.

## Ikus, gainera

* Argi kutsadura
* Argia
* Ordu urdin

## Kanpo estekak

* Datuak: Q527
* Multimedia: Sky / Q527
# Zertarako Amestu

Zertarako Amestu ("Jaio.Musika.Hil egunak") Berri Txarrak rock musika talde nafarrak kaleratutako DVDa da, 2007an argitaratutakoa. Lan honek "Jaio.Musika.Hil" aurreko diskoarekin munduan zehar egindako bira eta grabaketa jasotzen ditu dokumental batean, alde batetik, euskaraz, gaztelaniaz eta ingelesez ikus-entzungai dagoena. Eta bestetik Gernikako Astra Gaztetxean grabatutako kontzertua.

## Dokumentala

Informazioa :
| Urtea | 2007 |
| Generoa | Dokumentala |
| Iraupena | 68 minutu |
| Jatorrizko izenburua | Zertarako Amestu |
| Zuzendaritza | Ibon A. Totorika |
| Pertsonaiak | Gorka Urbizu, Aitor Goikoetxea, Mikel López "Rubio" |
| Gidoia | Gorka Urbizu |
| Gidoia | Soinu banda | Ernesto Maestro |
| Gidoia | Narratzailea | Jose Luis Otamendi |

## Astra Live

* Zertarako amestu
* Jaio.Musika.Hil
* Zirkua
* Iparra galdu: Hegora joan
* Oreka
* Min hau
* Isiltzen banaiz
* Iraultza Txikien Asanblada
* Eskuak + Espero zaitzaket
* Onak eta txarrak
* Denak ez du balio
* Berba eta irudia
* Oihu

## Kanpo estekak

* (Katalanez)(Gaztelaniaz)(Ingelesez) Berri Txarrak taldearen webgune ofiziala
* Datuak: Q12269304
* Multimedia: Berri Txarrak / Q12269304
# Zertzeta marmolaire

Zertzeta marmolairea (Marmaronetta angustirostris) Anatidae familiaren ahate ez-domestikoa da.
Lehen Mediterraneo itsasoaren kostalde guztietan bizi bazen ere, egun Iberiar Penintsulan eta ipar-mendebaldeko Afrikan baino ez da bizi.

## Erreferentziak

* ↑ BirdLife Species Factsheet.
* Datuak: Q331447
* Multimedia: Marmaronetta angustirostris / Q331447
* Espezieak: Marmaronetta angustirostris
# Zhil'naya mendia

Zhil'naya mendia 2.560 metroko mendi bat da, Svarthausane hegietan, Südliche Pettermann mendilerroan, Wohlthat mendietan, Antartikako Maud Erreginaren Lurraldean. Alemaniar Espedizio Antartikoak (1938–1939) aurkitu eta mapan jarri zuen lehen aldiz. Ondoren, Seigarren Norvegiar Espedizio Antartikoak berriro argazkiak egin zizkioan 1956-60 artean; Sobietar Espezidio Antartikoak 1960-61ean mapa berriro egin zuen eta Zhil'naya izena eman zion, "adarkatutako mendia".

## Kanpo estekak

* Datuak: Q7759302
# Zhezkazgan

Zhezkazgan edo Jezkazgan (kazakheraz: Жезқазған /Jezqazğan/ جەزقازعان), lehen Dzhezkazgan (errusieraz: Джезказган, 1992 arte), Karagandy probintziako hiri bat da, Kazakhstanen, Kara-Kengir ibaiaren ondoan dagoena. 2009an populazioa 90.661 biztanlekoa zen. Hiriguneak inguruko beste herri meatzari batzuk hartzen ditu barnean, Satpayev hiria esaterako, eta guztira 148.700 biztanle biltzen ditu.
Zhezkazgango populazioaren %50a kazakhstandarra da; %30a errusiarra. Badira beste gutxiengo etniko batzuk ere: ukrainarrak, alemanak, txetxeniarrak eta korearrak.

## Kanpo estekak

* Datuak: Q740832
* Multimedia: Zhezkazgan / Q740832
# Zhijiang aireportua

Zhijiang Aireportua (txineraz: 芷江机场), (NAGE: HJJ, NAZE: ZGCJ), Txinako Herri Errepublikako Hubei probintziako Zhijiang hirian dago.

## Hegaldiak

* China Southern Airlines (Changsha)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q3280881
# Zhenjiang

Zhenjiang (txinera sinplifikatuz: 镇江; pinyineraz: Zhènjiāng), Jiangsu probintzian kokatutako prefektura mailako hiria da. Guztira, 2.672.000 biztanle inguru dauzka 2008ko erroldaren arabera eta 3.847 kilometro koadroko azalera.

## Inguru naturala eta kokapena

Prefektura mailako Zhenjiang hiriaren mugakideak honakoak dira: Yangzhou iparraldean, Nanjing mendebaldean, Changzhou ekialde eta hegoaldean, eta Taizhou ipar-ekialdean.
Yangtze ibaia eta Txinako Ubide Handiak bat egiten duten tokitik gertu dago.

## Banaketa administratiboa

* Dantu Barrutia (丹徒区)
* Jingkou Barrutia (京口区)
* Runzhou Barrutia (润州区)
* Danyang Hiria (丹阳市)
* Jurong Hiria (句容市)
* Yangzhong Hiria (扬中市)

## Hiri senidetuak

* Kurashiki, Japonia
* Tsu, Japonia
* Tempe, AEB
* Lac-Mégantic, Kanada
* Izmit, Turkia
* Londrina, Brasil
* Iksan, Hego Korea
* Mannheim, Alemania
* Stavropol, Errusia

## Ikus, gainera

* Jiangsu probintziaren banaketa administratiboa

## Kanpo estekak

* (Txineraz) Zhenjiang hiriko gobernuaren webgunea.
* Datuak: Q57958
* Multimedia: Zhenjiang / Q57958
# Zhenxing barrutia

Zhenxing barrutia (txinera tradizionalez: 振兴区) Txinako barruti bat da, Dandong barruan. Azken zentsuaren arabera 466.343 biztanle zituen 203.1 azaleran banatuta.

## Kanpo estekak

* Datuak: Q197753
* Multimedia: Zhenxing / Q197753
# Zhifu barrutia

Zhifu barrutia (txinera tradizionalez: 芝罘区) Txinako barruti bat da, Yantai barruan. Azken zentsuaren arabera 682.484 biztanle zituen 179.18 azaleran banatuta.

## Kanpo estekak

* Datuak: Q6501416
* Multimedia: Zhifu District / Q6501416
# Zhifu uhartea

Zhifu (txinera sinplifikatuz: 芝罘島; pinyinez: Zhīfù dǎo), askotan Ipar uharte ere deitua (txinera sinplifikatuz: 北島; pinyinez: Běi dǎo, Pei tao) Shandong probintzian dagoen uharte txikia da.

## Ezaugarriak

Uharteak 11,5 kilometroko azalera eta 22,5 kilometro kostaldea dauzka. Urteko batez-besteko tenperatura 11 eta 13 gradu artekoa da. Bohai itsasoan dago, Zhifu hiriaren erdigunetik lau bat kilometrora.
Uharteko punturik garaiena 294 metroko Laoye mendia da. Zhifu hegoaldean baso bat dago, eta Popo shi harria, amildegi batean dago itsasoaren mailatik 43,49 metrora.

## Ikus, gainera

* Zhifu

## Kanpo estekak

* Datuak: Q1351822
# Zhenjiang barrutia

Zhenjiang barrutia (txinera tradizionalez: 浈江区) Txinako barruti bat da, Shaoguan barruan. Azken zentsuaren arabera 411.100 biztanle zituen 572.11 azaleran banatuta.

## Kanpo estekak

* Datuak: Q197715
* Multimedia: Zhenjiang District / Q197715
# Zhijiang

Zhijiang izen bereko toki asko izan daiteke:
* Zhijiang Dong Konderri Autonomoa: Hunan probintzian dagoen konderri autonomoa
* Zhijiang: Hubei probintziako Yichang prefekturako hiria.
# Zyzypyge

Zyzypyge Megalopygidae familiako tximeleta genero bat da. Bere espezie tipoa Zyzypyge calycina da.

## Espezieak

| Espeziea | Irudia | Egoera |
| Zyzypyge calycina | | daturik gabe |

## Kanpo estekak

* Datuak: Q8075987
* Espezieak: Zyzypyge
# Zábiedovo

Zábiedovo Eslovakiako udalerri bat da, Tvrdošíngo barrutian kokatuta. 17,97 km²ko azalera du eta 853 biztanle 2017ko datuen arabera.

## Historia

Idatzizko lehen aipamena 1567. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q221942
* Multimedia: Zábiedovo / Q221942
# Záborie

Záborie Eslovakiako udalerri bat da, Martingo barrutian kokatuta. 5,50 km²ko azalera du eta 161 biztanle 2017ko datuen arabera.

## Historia

Idatzizko lehen aipamena 1263. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1186116
* Multimedia: Záborie / Q1186116
# Whitfield (Dundee)

Whitfield, Eskoziako Dundee hiriaren ipar-ekialdean dagoen auzo bat da.

## Kanpo estekak

* Datuak: Q7996434
# Whithorn

Whithorn, Eskoziako gaeleraz: Taigh Mhàrtainn, Eskoziako errege burgu ohi eta herri bat da, Dumfries eta Galloway eremu administratiboan.

## Kanpo estekak

* Datuak: Q1788927
* Multimedia: Whithorn / Q1788927
# Whiting (Iowa)

Whiting Iowako hiri bat da. Monona konderrian kokatua dago. 2010ean 762 biztanle zituen, 2,60 kilometro koadrotan banatuta.

## Ikus, gainera

* Monona konderria

## Kanpo estekak

* Datuak: Q2231952
* Multimedia: Whiting, Iowa / Q2231952
# Whitford (Flintshire)

Whitford, galesez: Chwitffordd, Galesko iparraldeko udalerri, komunitate eta hautes-barruti bat da, Flintshire konderrian dagoena. Holywell udalerritik hurbil dago, Pantasaph komunitatearen barnean. Komunitate honetan Carmel udalerria ere badago.
2011ko erroldaren arabera 2.332 biztanle zituen.

## Kanpo estekak

* Datuak: Q3404644
* Multimedia: Whitford, Flintshire / Q3404644
# Whiting (Indiana)

Whiting Indianako hiri bat da. Lake konderrian kokatua dago. 2010ean 4.997 biztanle zituen, 4,66 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2000875
* Multimedia: Whiting, Indiana / Q2000875
# Whiting (Kansas)

Whiting Kansasko hiri bat da. Jackson konderrian kokatua dago. 2010ean 187 biztanle zituen, 2,60 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q938586
# Whitfield (Florida)

Whitfield Ameriketako Estatu Batuetako erroldak esleitutako leku bat da. Manatee konderrian kokatuta dago, Florida estatuan. 2.989 biztanle ditu, 3,633792 kilometro koadroko azaleran banatuta.

## Ikus, gainera

* Manatee konderria

## Kanpo estekak

* Datuak: Q2295719
# Whitfield konderria (Georgia)

Whitfield konderria (ingelesez: Whitfield County) Georgiako konderri bat da, Ameriketako Estatu Batuetan. Hiriburua Dalton da. 2010eko zentsuaren arabera 102.599 biztanle zituen, Whitfield kilometro koadroko azaleran.

## Geografia

Whitfield konderriak 753,83 kilometro koadro ditu. Horietatik 1,53 ura dira. Beste 752,3 lurra dira. Biztanleria dentsitatea 0,01 da.

## Demografia

2010eko zentsoan bizi ziren 102.599 pertsonetatik 96.289 txuriak edo hispanoak dira. Horietatik hispano edo latino kategorian 32.471 dira. 3.631 beltzak edo afroamerikarrak. 180 amerikar natiboak ziren eta 29 Hawaii edo Pazifikoko irletako natiboak. 1.292 asiarrak ziren. Bestelako arraza bat kategorian 96 biztanle daude. Bukatzeko euren burua arraza bat baino gehiagotan 1.082 pertsonek kokatzen zuten.

### Biztanleria piramidea
## Kanpo estekak

* Datuak: Q491537
* Multimedia: Whitfield County, Georgia / Q491537
# Whitewright (Texas)

Whitewright Texasko herri bat da. Fannin konderrian kokatua dago. 2010ean 1.604 biztanle zituen, 4,79 kilometro koadrotan banatuta.

## Ikus, gainera

* Fannin konderria

## Kanpo estekak

* Datuak: Q974945
* Multimedia: Whitewright, Texas / Q974945
# Whiting (Maine)

Whiting Ameriketako Estatu Batuetako inkorporatutako herri bat da. Washington konderrian kokatuta dago, Maine estatuan. 482 biztanle ditu, 52,07 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q3448037
* Multimedia: Whiting, Maine / Q3448037
# ¿Qué he hecho yo para merecer esto?

¿Qué he hecho yo para merecer esto? komedia film bat da, Pedro Almodóvar espainiar zinemagileak 1984an zuzendu zuena.

## Argumentua

Oharra: Atal honek istorio osoa edo amaiera argitzen du.
Gloria Madrilgo aldirietan bizi den etxekoandrea da: senarra matxista, semeak prostitutu homosexual eta droga-trafikatzailea eta amaginarreba neurotikoa ditu. Estimulatzailezalea, lagun bakarra du: auzotar emagaldu bat.

## Aktoreak

* Carmen Maura: Gloria
* Ángel de Andrés López: Antonio
* Verónica Forqué: Cristal
* Gonzalo Suárez: Lucas Villalba
* Miguel Ángel Herranz: Miguel
* Juan Martínez: Toni
* Cecilia Roth: iragarkiaren neska
* Ryo Hiruma: Kendo irakaslea

## Kanpo estekak

* IMDbko fitxa (Ingelesez)
* Datuak: Q2060452
# ¿Qué hace una chica como tú en un sitio como éste?

¿Qué hace una chica como tú en un sitio como este? 1978ko Fernando Colomo espainiar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Rosa adin ertaineko emakumea da, eta bere bizitza goitik behera aldatuko da Jorge senarrarengandik dibortziatu eta rocker gazte bat ezagutuko duenean. Ezberdintasunak desberdintasun, biek egoera hunkigarriak bizi dituzte Madrilgo gauean.

## Aktoreak

* Carmen Maura: Rosa
* Concha Grégori
* Félix Rotaeta: Jorge
* Héctor Alterio
* Kiti Mánver
* Joaquín Hinojosa

## Kanpo estekak

* Datuak: Q6172472
# ¿Quienes somos? ¿De dónde venimos? ¿Adónde vamos?

¿Quienes somos? ¿De dónde venimos? ¿Adónde vamos? (euskaraz Nortzu gara? ¿Nondik gatoz? ¿Nora goaz?) Siniestro Total galiziar rock musika taldearen abesti bat da. 1984eko Menos mal que nos queda Portugal (Eskerrak Portugal Gelditzen Zaigula) diskoan argitaratu zuten.

## Kanpo estekak

* ¿Quienes somos? ¿De dónde venimos? ¿Adónde vamos? abesti entzungai (Gaztelaniaz)
# À Tout le Monde

À Tout le Monde (euskaraz Mundu Guztiari) Megadeth estatubatuar heavy musika taldearen abesti bat da. 1994an Youthanasia diskoaren barnean kaleratu zuten. Abestiaren hitzak ingelesez abestuak daude, halere abestiaren izenburuaren gisa, frantsesez errepikatzen den bertso bat ere badu.
2007. urtean À Tout le Monde (Set Me Free) (Mundu Guztiari (Aska Nazazue)) izenburuaz berrargitaratu zen. Oraingo honetan Megadeth taldeak abesti hau Lacuna Coil italiar musika taldearekin elkarlanean burutu zuen, honela bertan David Mustaine abeslariaren ahotsarekin batera Cristina Scabbia abeslariaren ahotsa ere entzun liteke.

## Kanpo estekak

* À Tout le Monde abestiaren bideoklipa ikusgai (Ingelesez) (Frantsesez)
# ¿Quién grita venganza?

¿Quién grita venganza?, 1968an, Rafael Romero Marchent zinema zuzendari espainiarrak zuzendutako spaghetti western generoko film bat da. Film hau, Espainia eta Italiaren artean filmatu zen. Protagonistak, Mark Damon eta Antonio de Teffé (Anthony Steffen bezala) dira, eta, musika, Riz Ortolanirena da.
Kalitate handiko istorioa ez den arren, nahiko ondo garatzen da, akzio une handiekin, emaitza bezala, nahiko film aipagarria emanez. Gainera, Espainian, takilan arrakasta handia izan zuen film bat izan zen, egungo 195.912,44 € bilduz.

## Istorioa

* Oharra: Atal honek istorio osoa edo amaiera argitzen du.
Pistolari talde misteriotsu batek, beldurpean mantentzen du Blagstoneko jendea. Gaizkileen nahiak onartzen ez dituztenez eta euren lurren uzte dokumentuak sinatzeari uko egiten diotenez, gaizkileen mendeku izugarria hasten da. Johnny (Mark Damon) eta Fred (Antonio de Teffé), pistolarien ekintzek eta ihesaldiek erakarritako bi ordainsari bilatzaile gazte, berehala sartzen dira tartean eta arriskuan, Rodgers (Luis Induni), Blagstoneko gizonik garrantzitsuenetako bat, enpresa kriminalaren antolatzaile misteriotsua bezala ezagutzen dutenean. Talde guztia trikimailu mota oroz desegina, Fred eta Johnny, biziraule bakarra den Rodgersen esku hiltzeko zorian geratzen dira.
Baina, Rodgersen emaztearen ia mirarizko agerpenaren ondorioz, salbatu egiten dira, bi gazteetako baten ama dela jakin duena, Johnnyrena, hain zuzen, oraindik ume txiki bat zela utzi zuena. Edo hori da berak uste duena behintzat...

## Aktoreak

* Mark Damon
* Antonio de Teffé
* Raf Baldasarre
* Luis Induni
* Maria Martin
* Piero Lulli
* Luis Barboo
* Dyanik Zurakowska

## Kanpo estekak

* (Ingelesez) Fitxa - imdb.com
* Datuak: Q240061
# ¿Quién mató a Bambi?

¿Quién mató a Bambi? 2013ko Santi Amodeo andaluziar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Bi lagun gazte, lan egiten duten konpainiako presidentea eta horietako baten aitaginarreba onik etxera itzultzeko modua aurkitu behar dute; izan ere, egoera arraroengatik, erdi biluzik dago autoko maletategian. Aldi berean, zorretan dagoen enpresaburu bat eta bere bazkidea bahiketa espres bat egiten saiatzen ari dira.

## Aktoreak

* Quim Gutiérrez: David
* Ernesto Alterio: Edu
* Julián Villagrán: mutua
* Pedro Mari Sánchez: Larrea
* Enrico Vecchi: Gigi
* Clara Lago: Mati
* Úrsula Corberó: Paula Larrea
* Joaquín Núñez: Adelardo
* Carmina Barrios: Tere
* José Ángel Egido
* Andrés Iniesta: bera

## Kanpo estekak

* Datuak: Q15666494